OSNOVNA ŠKOLA

ANDRIJE PALMOVIĆA

 RASINJA

KLASA:112-01/18-01/01

URBROJ: 2137-35-01-18-07

Rasinja, 12.04.2018.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17.) u sklopu projekta PRILIKA ZA SVE 3 koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno- obrazovnim ustanovama, faza III“ , temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti potencijali“ 2014 -2020., ravnatelj Osnovne škole Andrije Palmovića dana 12.04.2018. godine raspisuje

JAVNI NATJEČAJ
za prijavu kandidata za obavljanje poslova pomoćnika u nastavi u

Osnovnoj školi Andrije Palmovića

I.

OPĆI PODACI

Broj traženih osoba: pomoćnik u nastavi m/ž – 1 izvršitelj

Mjesto rada: Matična škola u Rasinji

Radno vrijeme: nepuno radno vrijeme, 30 sati tjedno

Vrsta ugovora: ugovor o radu na određeno vrijeme, najdulje do 30. lipnja 2018.

II.

UVJETI
- najmanje završeno četverogodišnje srednjoškolsko obrazovanje
- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10.,105/10., 90/11., 5/12., 16/12., 86/12., 126/12., 94/13., 152/14. i 7/14.).
Dodatnu prednost imati će osobe s iskustvom u radu s učenicima s teškoćama u razvoju ili volontiranju.

III.

Uz pisanu prijavu na natječaj potrebno je priložiti:
- životopis
- dokaz o stručnoj spremi (neovjerena preslika)
- domovnicu (neovjerena preslika)
- uvjerenje o nekažnjavanju-ne starije od 6 mjeseci(neovjerena preslika)

IV.

Odabir kandidata za poslove pomoćnika u nastavi izvršiti će Stručno povjerenstvo Osnovne škole Andrije Palmovića temeljem individualnih intervju Stručnog povjerenstva i svakog pojedinog kandidata te stručnih metoda procjene kompetencija i osobina kandidata.
Odabrani pomoćnik koji prvi puta ulazi u sustav proći će program uvođenja u rad.

V.

Prijave s dokazima o ispunjavanju propisanih uvjeta podnose se preporučeno poštom na sljedeću adresu: Osnovna škola Andrije Palmovića, Školska ulica 15, 48 312 Rasinja.

Rok za podnošenje prijava je 8 dana od dana objave javnog natječaja.
Na natječaj se mogu javiti osobe oba spola.
Nepotpune i nepravodobno dostavljene prijave neće se razmatrati.
Obavijest o izboru bit će objavljena na mrežnoj stranici Osnovne škole Andrije Palmovića (http://www.os-rasinja.skole.hr).

VI.

Osnovna škola Andrije Palmovića zadržava diskrecijsko pravo da poništi ovaj javni natječaj ukoliko projekt pomoćnika u nastavi ne bude odobren za financiranje od strane Ministarstva znanosti i obrazovanja.

VII.

Ovaj Javni natječaj objavit će se 13. travnja 2018. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Osnovne škole Andrije Palmovića.

RAVNATELJ:

 Krunoslav Belaj